15歲「美心妹妹」Celine楊鎧凝直呼想拍拖 理想男友最緊要有6條件!
「美心妹妹」Celine自爆A0想拍拖男友要符合6大條件
Celine在社交平臺上坦言自己渴望戀愛,甚至大方公開了自己對理想男友的期待。「Me理想boy,要有活力,要係識得運動嘅,要170以上,要cute cute地,希望係冇乜脾氣,最重要係靚仔。But me A0,所以只係幻想,如果你係DM me」,Celine這樣在社交媒體上呼籲。
網民:可能你太可愛啦
面對Celine的戀愛呼喊,不少網民紛紛留言表示支持,並安慰她不必急於尋找戀愛。「因為你出名,驚俾人討論」、「可能你太可愛啦」,甚至有網民以大哥哥的身份勸慰她:「妹妹依家要做嘅,我諗就只有好好生活,好好成長,增加自己嘅經驗值先。對於我呢個36歲嘅大哥哥嚟講,妹妹仲有大把時間啦」。
「美心妹妹」楊鎧凝被指同馬德鐘撞樣 高EQ回應
上月楊鎧凝剛度過了14歲生日,家人管理的社交平台上上載了她的慶生照,可見她長大了不少。日前她與家人出席《屁屁偵探電影:天才惡人屁屁亞蒂 + 夢幻的巨無霸番薯批慶典》首映禮,被網民指長大後不但身型有所改變,連外貌也改變了不少,似足馬德鐘:「個頭咩事咁乾」;亦有網民力撐女大十八變很正常:「其實個變化係合理嘅,佢依家個樣根本就係開始似返爸爸、媽媽」。對於網民的說法,她表示認同,並回應傳媒,指每個人長大後樣貌都會不同,所以她四歲同14歲都會唔同,回應被部分網民大讚EQ十分高。
楊鎧凝爆紅影響生活 媽媽面對流言蜚語
楊鎧凝三歲時已成為童星,入行已有11年,憑美心廣告爆紅,最高峰時期拍了超過20個廣告,被封做「廣告小天后」。她更獲邀拍TVB劇集,曾出演過《愛我請留言》、《陪著你走》、《來自喵喵星的妳》、《機場特警》。楊太表示當年很多人找女兒拍廣告原因,是因為快速又不用修輯相片,當時覺得女兒喜歡做,又做得開心,不介意讓女兒過早踏入社會。
不過由於她從小就備受關注,或多或少影響到日常生活,楊太說:「小學嗰陣知道你喺邊間學校讀,個個都知道,(有啲人)真係會喺學校門口等你…你唔知,嗰陣你同我講:『點解個姐姐同我哋一齊搭車?』」她也記得對方是位中學生:「佢問我:『可唔可以上你屋企玩?』」一般人看到她都會拍照,難免會影響到學校,楊太說:「以前試過有啲記者會喺開學時,會喺學校門口拍攝邊個返緊學,可能唔太習慣。」
童星的身分不但對她的學生生活造成影響,就連楊太也聽到各種流言蜚語,曾被網民指借女賺錢:「(話我)成日唔畀佢返學,成日要佢去拍嘢,要佢搵錢。我哋小學已經開始減少拍攝,(廣告)老是常出現都無辦法,我哋無乜點拍嘢。開心就唔會開心,以前都會覺得要平反,但其實依家你睇個網絡世界,平反只會愈描愈黑,你每講一件事,別人再針對你第二件事,我覺得只要平淡過去就算」。
因寫真一事淡出幕前
2015年,六歲的楊鎧凝曾推出過寫真集,警方當年介入調查,攝影師最終致歉。有人指責楊太,但亦有人覺得只是小題大做。楊太反擊指每個家長都會保護自己小朋友,她都不例外:「我成日睇住佢拍嘢,唔會唔保護佢,長大咗(對事情)略知一二,話畀佢聽,佢聽完就算。如果個個都咁認真處理,我諗好多人會有抑鬱。」最後楊太在楊鎧凝的社交平台上回應事件。慢慢地因為楊鎧凝要專注學業,就減少了幕前演出。
大個女變KOL接廣告
現年14歲的楊鎧凝跟普通中學生一樣,有很多興趣,如跳芭蕾舞、爵士舞,偶爾亦會打壘球及學溜冰,不論學什麼活動,班上也有同學認得她。
逐著年齡漸長,她的臉型也愈來愈長,外表成熟不少,仍有一雙大眼睛,帶點少女味。升上中學後,她身高約1.5米,她媽媽Katherine指她比同齡同學矮小,所以一直密密做運動,如拉筋、體操、打籃球、網球、乒乓球、璧球及游泳等,希望幫女兒增高。
雖然楊鎧凝近年專心學業,已減少拍戲,但有仍有經營社交平台,現時她的facebook專頁已超過20萬人讚好,非常厲害。如今她轉型成為KOL,曾與酒店、網店、遊樂場等合作,不時獲邀出席公開活動,又狂接廣告,經常於社交平台撰文分享不同類型的產品,仲附上心得。
楊鎧凝曾向網民推介一間美容公司,她親身上陣做針清facial,把過程全部拍低,還大方公開前後對比圖。只見她長了不少暗瘡、酒米,已經開始步入青春期。
滿口流利日文曾自爆感情煩惱
楊鎧凝曾獲TVB藝人方紹聰邀請,在他的YouTube節目《約女Yama嗲》做嘉賓。當時她騷了一口流利日文,令方紹聰驚訝不已,原來她平時很愛上YouTube聽日文歌、睇日文卡通片,邊聽邊睇邊學。
另外,楊鎧凝自爆小學三年級時曾有追求者,對方送上一封情信給她,裡面寫著「我鍾意你」,非常簡單直接。至於她在小學一年級時都有曾經暗戀過其他人:「佢成日幫我,我成日做班長,老師成日叫我做好多事,佢就會幫我手。有次暑期作業我諗住老師唔睇就亂寫,佢冇啦啦行埋嚟幫我擦晒佢,然後教我點做。」未知他們升中後,有沒有再碰頭,還是各散東西呢?
將來還有什麼演唱會值得留意?
有不少歌手宣布舉辦演唱會,小編為你整合了2023香港演唱會+搶飛攻略一覽,包含各演唱會優先購票日期、公開售票日期、門票價錢、座位表等,想搶飛粉絲必定要留意!